Hippasos vo Metapont (um 450 v. Chr.), der am Geheimbund der Pythagoreer åghead håd, is bei seine Studien am Fünfeck åufgfoin, dass as Vahäidtnis vo Kåntnläng zur Diagonale ned durch ganze Zoin darstellbar war. Des stand im Widerspruch zur Überzeigung vo de Pythagoreer, dass d´Wäid se foiständig durch ganze Zoin bschreim låßn miassad. Ironischerweis håmms d´Widerlergung dieser Ansicht agrad in  eahne eignen Symbol, dem Druhnfuaß, ghabt. Hippasos håd oiso as Phänomen vo irrationale Zoin anhand da Inkommensurabilität vo Streckn gfundn - dass oiso fiah BC und AD im Buidl vo ohm koa Maß gibt, so dass de zwoa Streckn beide ganzzahlige Vielfache davo wàhrn - sowia zwoa Größn, de im Vahäidtnis vom Goidnen Schnitt stengand. Unbestätigtn Berichtn zuafoign hådda des åba aa no andane Leid vazäihd und na hammd d´Leid vom Geheimbund eahm zur Stråf datränkt.